Rudolph Valentino

Rudolph Valentino (oik. Rodolfo Alfonso Raffaello Piero Filiberto Guglielmi di Valentina d’Antonguolla; 6. toukokuuta 1895 Castellaneta, Italia – 23. elokuuta 1926 Manhattan, New York) oli italialaissyntyinen Hollywood- näyttelijä. Hänen lempinimensä oli ”The Great Latin Lover” (Suuri latinalainen rakastaja). Hän oli mykän elokuvan suurimpia miestähtiä. Häntä pidetään ensimmäisenä miestähtenä, josta tuli seksisymboli. == Lapsuus ja nuoruus == Rudolph syntyi Castellanetan kaupungissa Italiassa keskiluokkaiseen perheeseen. Hänen äitinsä oli ranskalainen ja isänsä italialainen. Hänellä oli kolme sisarusta, yksi isoveli, yksi pikkusisko ja isosisko, joka kuoli jo lapsena. Hänellä oli ongelmia koulussa, mihin yhtenä syynä saattoi olla isän kuolema pojan ollessa vasta 11-vuotias. 15-vuotiaana hän haki sotilaskouluun, mutta häntä ei huolittu fyysisten ominaisuuksien takia. == Ura == Asuttuaan Pariisissa vuoteen 1912 Valentino lähti 18-vuotiaana Yhdysvaltoihin ja saapui New Yorkiin Ellis Islandille joulupäivänä 1913. Hän löysi itselleen tanssijantöitä ja toimi muun muassa Taxi Dancerina eli miehenä, joka tanssii naisten kanssa maksusta. Rudolph liittyi operettiryhmään, jonka mukana hän matkusti Utahiin ja sieltä San Franciscoon, jossa hän tapasi näyttelijä Norman Kerryn. Kerry houkutteli Valentinoa kokeilemaan uraa elokuvissa. Vuonna 1919 hän esiintyi pienissä rooleissa lukuisissa elokuvissa. Samana vuonna hän solmi avioliiton näyttelijätär Jean Ackerin kanssa. Avioliitto päättyi kuitenkin eroon vuonna 1923, ja Acker paljastui myöhemmin lesboksi. Elokuva Sheikki (The Sheik) tuli ensi-iltaan vuonna 1921, ja se oli suuri niin kaupallinen kuin arvostelumenestyskin, ja sen ansiosta Valentinosta tuli tähti. Valentino meni vuonna 1922 naimisiin Natacha Rambovan kanssa ja joutui vankilaan kaksinnaimisesta, sillä avioero Ackerista ei ollut vielä selvä. Vuonna 1923 hän meni viimein Rambovan kanssa naimisiin laillisesti vain pari viikkoa edellisen avioliiton virallisen päättymisen jälkeen. Hän oli kuitenkin tässäkin avioliitossa uskoton ja tapaili muun muassa puolalaista näyttelijätärtä Pola Negriä. Avioliitto päättyi eroon vuonna 1926. Erilaiset skandaalit eivät vaikuttaneet hänen uraansa, ja hän oli yksi Hollywoodin suurimpia tähtiä kuolemaansa saakka. == Kuolema ja hautajaiset == Valentino sairastui äkillisesti 15. elokuuta 1926 New Yorkissa, ja hänet vietiin sairaalaan. Häneltä leikattiin puhjennut mahahaava. Hän näytti jo toipuvan, kun hän sai verenmyrkytyksen ja kuoli kahdeksan päivän kuluttua vain 31-vuotiaana. Tieto kuolemasta otettiin maailmalla vastaan järkyttyneenä, ja naisten kerrottiin pyörtyilleen uutisen kuultuaan. Joidenkin naisten kerrottiin jopa tehneen itsemurhan Rudolphin kuoleman takia. Hänen hautajaisiinsa New Yorkissa kaduille kerääntyi arviolta 100 000 ihmistä. Pola Negri aiheutti kohua kaatumalla hysteerisenä arkun päälle. New Yorkista Valentinon arkku vietiin Kaliforniaan, jossa järjestettiin toiset hautajaiset ja jonne hänet myös haudattiin. == Elokuvat == Vuosi Suomenkielinen nimi Alkuperäinen nimi Rooli 1914 The Battle of the Sexes The Battle of the Sexes tanssija 1914 My Official Wife My Official Wife avustaja 1916 The Quest of Life The Quest of Life avustaja 1916 The Foolish Virgin The Foolish Virgin avustaja 1916 Seventeen Seventeen avustaja 1917 Patria Patria tanssija 1917 Alimony Alimony tanssija 1918 A Society Sensation A Society Sensation Dick Bradley 1918 All Night All Night Richard Thayer 1918 The Married Virgin The Married Virgin kreivi Roberto di San Fraccini 1919 The Homebreaker The Homebreaker tanssija 1919 Pieni paholainen The Delicious Little Devil Jimmy Calhoun 1919 Virtuous Sinners Virtuous Sinners avustaja 1919 The Big Little Person The Big Little Person Arthur Endicott 1919 A Rogue’s Romance A Rogue’s Romance tanssija 1919 Nobody Home Nobody Home Maurice Rennard 1919 Eyes of Youth Eyes of Youth Clarence Morgan 1920 An Adventuress An Adventuress Jacques Rudanyi 1920 Passion’s Playground Passion’s Playground prinssi Angelo Della Robbia 1920 The Cheater The Cheater avustaja 1920 Once to Every Woman Once to Every Woman Juliantimo 1920 The Wonderful Chance The Wonderful Chance Joe Klingsby 1920 Stolen Moments Stolen Moments José Dalmarez 1921 Neljä ratsastajaa The Four Horsemen of the Apocalypse Julio Desnoyers 1921 Uncharted Seas Uncharted Seas Frank Underwood 1921 Nuoria sydämiä The Conquering Power Charles Grandet 1921 Kamelianainen Camille Armand Duval 1921 Sheikki The Sheik sheikki Ahmed Ben Hassan 1922 Kaappaajakapteeni Moran of the Lady Letty Ramon Laredo 1922 Kallioiden ja salakarien ohi Beyond the Rocks lordi Hector Bracondale 1922 Verta ja hiekkaa Blood and Sand Juan Gallardo 1922 Nuori rajah The Young Rajah Amos Judd 1924 Monsieur Beaucaire Monsieur Beaucaire Chartresin herttua / ”herra Beaucaire” 1924 Hääyö A Sainted Devil Don Alonzo Castro 1925 Musta kotka The Eagle luutnantti Vladimir Dubrovsky 1925 Kobra- käärme Cobra kreivi Rodrigo Torriani 1926 Sheikin poika The Son of the Sheik Ahmed / sheikki == Aiheesta muualla == * *Mykkäelokuvasivusto *Rudolph Valentinon kotisivut *Rudolph Valentino Yahoon keskusteluryhmässä *Rudolph Valentinon kuvagalleria Luokka:Hollywood Walk of Fame Luokka:Italialaiset näyttelijät Luokka:Yhdysvaltalaiset näyttelijät Luokka:Vuonna 1895 syntyneet Luokka:Vuonna 1926 kuolleet